King Kong

King Kong ('Rex Kong') est magnum monstrum quod primum in pellicula eiusdem nominis et postea in aliis pelliculis historiae cinematographicae apparuit.

Argumentum
King Kong est magna gorilla (opinabilis Megaprimatus kong speciei in pellicula anni 2005), quae Calvariae in insula vivit et ab indigenis adoratur. Sed in insulam perveniunt naufragii, quorum una, actrix Anna Darrow, ab indigenis comprehenditur. Kong Annae amore capitur, quam servat. Postea, Kong ab insula ab hominibus avectus, in Novum Eboracum fertur, octavum mundi miraculum appellatus. Deinde ille ex catenis solvitur et Annam rapit. Aedificium Civitatis Imperialis eam in manu tenens ascendit, ab aeroplanis petitus. A quibus vulneratus, eam in vertice aedificii deponit, cum cadens moriatur.

 Pelliculae in quibus King Kong apparet 
 1933: King Kong
 1933: The Son of Kong ('Filius Kong')
 1962: Kingu Kongu tai Gojira ('King Kong contra Godzillam')
 1967: Kingu Kongu no gyakushu ('Impetus regis Kong')
 1976: King Kong 
 1986: King Kong lives ('Rex Kong vivit')
 2005: King Kong
 2017: Kong: Skull Island ('Kong: Insula a Calvariarum')
 2021: Godzilla vs Kong ('Godzilla contra Kong')
 2024: Godzilla x Kong: The New Empire ('Godzilla x Kong: Novum Imperium')

Categoria:Monstra